《望江亭》
宋代·陈传

山蔼峨峨江岸深，望馀亭影落江心。无风万里磨平玉，有月千波漾碎金。

思远解邀无己句，流清宜写不齐琴。仙槎一棹惊秋晓，此去银河尚几寻。

作者简介：陈传，字竹溪（《淳熙三山志》卷三五），建安（今福建建瓯）人。仁宗皇祐五年（一○五三）进士（明嘉靖《建宁府志》卷一五）。曾官屯田郎中（《苏魏公集》卷三一《职方员外郎陈传可屯田郎中制》）。今录诗三首。